Биыл шетелдіктерден бюджетке 314 миллион теңгеге жуық туристік жарна түсті
DATE: 10:34, 20 Шілде 2023 | GMT +5
TITLE: Биыл шетелдіктерден бюджетке 314 миллион теңгеге жуық туристік жарна түсті
URL: https://kaz.inform.kz/news/biyl-sheteldikterden-byudzhetke-314-million-tengege-zhuyk-turistik-zharna-tusti_a4091835/
META: DATE: 10:34, 20 Шілде 2023 | GMT +5
TOTAL WORDS: 110
AUTHOR(S):
TEXT: Туристік жарна түсімі бойынша көш басында Алматы қаласы тұр. Оңтүстік мегаполиске жалпы соманың 86%-ы немесе 270, 6 млн теңге тиесілі. Екінші орында 37, 7 млн теңгеден артық туристік жарна жинаған Астана қаласы. Туристік жарна төлеу әлемдік тәжірибе екенін ескерсек, шетелдіктер үшін бұл жаңалық емес. Туристік жарна - хостел, жалға берілетін баспаналардан бөлек орналасу орындарында болған әрбір тәулік үшін туристерден алынатын төлем. Туристік жарна мөлшерін жергілікті әкімдіктер белгілейді. Қаражат та жергілікті атқарушы органдардың бюджетіне түседі. «Туристік жарнадан түскен қаражат туристік инфрақұрылымды дамытуға, аумақтарды абаттандыруға, туристік мүмкіндіктерді ілгерілету бойынша іс-шараларды іске асыруға бағытталуы керек. Бұл өңірлерге келетін туристердің санын арттыруға ынталандыратын болады», - деді ҚР МСМ Туризм индустриясы комитетінің төрағасы Дастан Рыспеков
